Document ID: 32009D0124

KOMISJONI OTSUS,
4. veebruar 2009,
millega nimetatakse ametisse siirdehindade eksperdirühmas (ühises siirdehindade foorumis) erasektorit esindavad liikmed
(2009/124/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse komisjoni 22. detsembri 2006. aasta otsust 2007/75/EÜ (millega luuakse siirdehindade eksperdirühm), (1) et nõustada komisjoni siirdehindadega seotud maksuküsimustes, eriti selle artiklit 4,
võttes arvesse maksunduse ja tolliliidu peadirektoraadi veebisaidil 22. detsembril 2006 avaldatud konkursikutset ühises siirdehindade foorumis äriringkondi esindavate liikmete ja esimehe leidmiseks,
võttes arvesse komisjoni 12. aprilli 2007. aasta otsust 2007/233/EÜ, (2) millega nimetatakse kaheks aastaks ametisse (õigusega olla ametisse tagasi valitud) siirdehindade eksperdirühma ühises siirdehindade foorumis erasektorit esindavad liikmed,
ning arvestades järgmist:
(1)
Vastavalt otsuse 2007/75/EÜ artiklile 4 nimetab komisjon esimehe ning erasektorist kuni viisteist spetsialisti, kellel on kogemused ja pädevus siirdehindade valdkonnas.
(2)
Ühises siirdehindade foorumis erasektorit esindavate liikmete ametiaeg lõpeb 28. veebruaril 2009. Seega on vajalik nimetada ametisse ühe liikme asendaja ning pikendada esimehe ja ülejäänud praeguste liikmete ametiaega.
(3)
Ühise siirdehindade foorumi liikmed tuleb ametisse nimetada kaheks aastaks alates 1. märtsist 2009,
ON TEINUD JÄRGMISE OTSUSE:
Artikkel 1
Käesolevaga nimetab komisjon kaheks aastaks ametisse eksperdirühmas (ühises siirdehindade foorumis) erasektorit esindavad viisteist liiget ja esimehe, kelle nimed on esitatud lisas.
Artikkel 2
Käesolev otsus jõustub 1. märtsil 2009.
Brüssel, 4. veebruar 2009

Labels: 2
9
4